У складу са Годишњим планом ПУ „Моје детињство“ за радну 2023/2024.годину, а на основу Предшколског програма ПУ „Моје детињство“ и Правилника о ближим условима за остваривање различитих облика и програма в-о рада и других облика рада и услуга које остварује предшколска установа („Сл.гласник РС“бр. 80 од 13.августа 2021.) организује се услуга: **зимовање деце предшколског узраста** на планини: **Дивчибаре**.

**Понуђач је у обавези да обезбеди следеће услове и то**:

**1.Превоз деце:** Врши се аутобусима високе туристичке класе са свом исправном пратећом опремом (клима, аудио/ДВД, wc кабина), са расположивим бројем седишта од 50 до 55 по аутобусу. Превоз аутобусом се не обавља ноћу, у времену од 22.00 до 6.00 часова. Аутобуси морају бити чисти, удобни, технички исправни са адекватним бројем седишта, клима уређајем. Превоз деце се реализује са аутобусима не старијим од 8 година, и у складу са Правилником о начину обављања организованог превоза деце („Сл. Гласник РС“, бр 52/19) и свим другим условима који су предвиђени Законом о превозу путника у друмском саобраћају и чл.9 Правилником о начину обављања организованог превоза деце („Сл.гл.РС“, број 52/19 и 61/19).

За свако дете обезбеђено седиште у аутобусу. Полазак/повратак испред вртића из ког иду деца на зимовање.

Аутобуси морају да имају потврду о техничкој исправности возила издату најдуже 48 сати пре поласка путовања.

Понуђач доставља очитану саобраћајну дозволу возила.

**2. Смештај:** У одмаралишту које је намењено првенствено деци предшколског узраста, капацитета 220 лежајева.

Структура соба од двокреветне до петокреветне са сопственим купатилом (кревети не смеју бити на спрат). Објекат у свом саставу треба да има кухињу, трпезарију, ТВ салу, простор за окупљање деце, простор за дневни боравак и извођење слободних активности (дискотека) са капацитетом за сву децу која бораве у одмаралишту, приручну амбуланту за здравствену заштиту деце 24 сата.

Трпезарија у којој деца обедују потребно је да буде у склопу објекта.

Потребно је да објекат у свом склопу има спортске терене и површине на отвореном за заједничку игру деце на снегу, које су безбедне и ван домашаја саобраћаја.

**3. Аранжман обухвата шест пуних пансиона**

Смена траје седам дана - почиње са ручком, завршава се са доручком, након чега деца добијају ланч пакет за пут. Оброци: доручак, ручак, ужина и вечера, са услуживањем деце.

Oбезбеђен топао напитак (чај) за децу два пута дневно, по повратку са активности на отвореном - у12.00 часова и 18.30 часова.

Неопходно је доставити јеловник за децу током боравка на зимовању, израђен у складу са Правилником о ближим условима и начину остваривања исхране деце у предшколској установи "Сл. гл. РС", број 39 од 25. маја 2018. године, који ће се примењивати током боравка деце на зимовању и од ког се не може одступати током боравка деце.

*\*Уколико у групи има деце са посебним потребaма јеловник се мора прилагодити. О броју деце и детаљима начина исхране понуђач ће бити обавештен десет дана пред полазак на зимовање.*

**4. Здравствена заштита –** перманентна здравствена заштита свих 24 часа, са потребним кадром: један лекар и две медицинске сестре, на пуну смену. Обезбеђен лекарски надзор 24 сата у оквиру смештаја; здравствени тим (лекар педијатар који има лиценцу) мора бити опремљен довољним количинама и врстом лекова и санитарним материјалом који су потребни за случај лечења деце у складу са величином групе. Агенција мора да приложи лиценцу лекара који је у здравственом тиму. Током боравка деце, потребно је обезбедити једну собу за изолацију, како би се обезбедила перманентна брига за /евентуално/ болесну децу. У колико је потребно, обезбедити превоз аутомобилом у случају већих здравствених проблема ради збрињавања болесног детета.

Трошкове ангажовања здравствених радника сноси Понуђач.

**5. Обезбеђен аниматор**- Потребно је да је обезбеђен стручни аниматор који има искуство у раду са децом предшколског узраста – да је реализовао најмање 10 смена програма зимовања у периоду од 3 године пре објављивања позива за подношење понуда. Аниматор доставља програм свог рада за 7 дана: активности пре подне, активности после подне, активности у вечерњем термину - наводи шта је све обезбедио за анимацију. Програм анимације и рекреације деце треба да садржи и дестинације на пешачким излетима уколико нема снега током боравка деце. Потребно је да се доставе потврде послодаваца или уговоре о ангажовању како би се доказало искуство аниматора у раду са децом од 4 године до поласка у школу.

**6. Место реализовања зимовања – Дивчибаре;**

**7.Време** – крај јануара и током фебруара месеца 2024.године (могућност организовања зимовања по сменама у зависности од броја група и деце – 2 везане смене); Понуђач доставља потврду о резервацији за наведени период.

**8. Планиран број учесника**: Укупан број деце за зимовање није познат, док је орјентациони број на основу искуства из претходних година, око 300 деце. На зимовање иду деца узраста од четири године до поласка у школу, распоређена у сменама које су везане. Број смена и термини биће одређени у зависности од броја пријављене деце, односно, према стварној потреби наручиоца. У року до десет дана од дана закључења Уговора, наручилац је у обавези да обавести понуђача о броју пријављене деце за зимовање.

 Родитељ финансира зимовање детета. Ангажовани васпитачи-пратиоци групе и координатори су запослени код наручиоца.

**Број деце у једној групи:**

-од 8 до 10 деце по групи – води један васпитач.

-један координатор на групу у смени, истовремено вођа пута.

**9**. **Гратис** за дете које има Решење Интерресорне комисије и његов пратилац.

 Гратис за координаторе и васпитаче - пратиоце групе**;**

 На платив број деце, одређен број гратиса.